recursal/SuperWikiNEXT-32B huggingface dataset:
Holmestrand kirke
**Holmestrand prestegjeld** var et prestegjeld tilhørende Nord-Jarlsberg prosti i Tunsberg bispedømme i Den norske kirke. Det omfattet Holmestrand kommune i Vestfold fylke, og hovedkirken var Holmestrand kirke.

Holmestrand prestegjeld og dets sogn er nå en del av Holmestrand kirkelige fellesråd underlagt Nord-Jarlsberg prosti.

Historikk
---------

Den 14. juli 1638 gir Christian IV sitt *aabne brev* til *Anders Jenssøn bestalling som tolder i Holmestrand*. Med dette regnes Holmestrandtz ladepladtz etablert som ladested under Tønsberg. Fulle kjøpstadsprivilegier ble innvilget den 10. november 1752. Holmestrand kirke ble oppført i 1674.

Ved kgl.res. av 22. juli 1865 ble Holmestrand sogn utskilt fra Botne prestegjeld som eget *Holmestrand prestegjeld*.

Botne og Holmestrand prestegjeld ble slått sammen igjen til nye *Botne prestegjeld* 1. januar 1975.

Referanser
----------

1. ↑  Graarud, G. (1907). *Holmestrand og omegn*. no#: Forlaget Norge. s. 36-7,127-9.
2. ↑  *Restaureringen av Holmestrand kirke 2010-2014*. [Holmestrand menighetsråd]. 2014. ISBN 9788230328187.
3. ↑  Prestegjeld og sogn i Vestfold, arkivverket.no
4. ↑  «Jarlsberg 1976.04.08». Norge;Vestfold og Telemark;;Holmestrand;;;;. 8. april 1976. s. 1.
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet.
Entré i en leilighet.
Biinngang på en sommerleir.
En **entré** er inngangspartiet til en bolig eller en boligseksjon (les: leilighet). Entréen er hovedinngangen til boenheten, og på eneboliger er entréen vanligvis plassert på fremsiden av huset. Andre innganger, for eksempel på baksiden av hus eller kjellerinnganger, kalles gjerne biinnganger.

Fasiliteter
-----------

En entré har ofte dørmatte både på innsiden og utsiden av døren, plass hvor man kan henge fra seg klær (f.eks. stumtjener, knagger eller kleshengere), skostativ for å sette fra seg sko, samt en benk, stol eller puff som man kan sitte på når man tar av og på seg sko. Det kan også være hjelpemidler som skohorn eller plass for å henge fra seg paraply.

Renslighet
----------

Gulvet i entréen regnes som et noe skittent område, og kommunikasjonsveiene til resten av huset bør derfor ikke krysse entréen. På denne måten får man et skille fra utendørs til innendørs som gjør boligen lett å holde ren.

På en del nye arealeffektive boliger krysser kommunikasjonsveier inngangspartiet. Dette medfører hyppigere behov for renhold.

Gulvtyper
---------

Det er vanlig å ha et hardt og slitesterktt gulv i entréen som tåler vann, sand og grus som dras inn i boligen når man kommer utenfra. For eksempel er det vanlig med flislagt gulv, linoleum eller hardt laminatgulv, mens resten av boligen kan ha mykere gulv som teppe eller tregulv (parkett). Selve entréen har typisk ikke teppegulv, men kan grense til et gulv med teppe (ren sone).

Genkan er navnet på et tradisjonelt japansk inngangsparti hvor det er en høydeforskjell mellom entréen og resten av huset for å skille mellom ren og skitten sone.

Se også
-------

* Bislag
* Garderobe
* Garderoberom
* Genkan, type japansk inngangsparti
* Lobby, en annen type inngangsparti som vanligvis er større
* Vindfang
**Kokhir Rasulzoda**, også skrevet *Qohir Rasulzoda* (født 1961) er en tadsjikisk politiker som har vært Tadsjikistans statsminister siden 23. november 2013. Han er medlem av Det folkedemokratiske partiet i Tadsjikistan som er landets største parti og som ledes av landets president Emomalii Rahmon.

Politisk bakgrunn
-----------------

Hans fødenavn er Abduqohir Abdurasulovitsj Nazirov. Han ble født i 1961 i Khistevarz i Ghafurov-distriktet, Sughd-regionen i den daværende tadsjikiske sosialistiske sovjetrepublikk. I 1982 ble han uteksaminert fra Agricultural University of Tajikistan som hydraulikkingeniør. I 2008 tok han eksamen i teknisk vitenskap ved Russian Presidential Academy of National Economy and Public Administration i Moskva.

Fra januar 2000 til desember 2006 var ham minister for utvikling og vannressurser i Tadsjikistan. 2. desember 2006 tok han over som fungerende leder i Sughd-provinsen, en stilling som ble gjort permanent fra 27. februar 2007. I mai 2007 endret han navnet sitt til Qohir Rasulzoda.

I desember 2007 og i april 2010 ble Rasulzoda valgt til første varaformann i Tadsjikistans nasjonalforsamling (*Majlisi Milli*)

23. november 2013 ble Rasulzoda utpekt til landets statsminister og han etterfulgte da Oqil Oqilov som da hadde vært statsminister siden 1999.

Statsministerposten i Tadsjikistan er en rent teknisk stilling. Formelt er det presidenten som er regjeringssjef.

* Rasulzoda og Vladimir Putin i 2017Rasulzoda og Vladimir Putin i 2017
* Rasulsoda og Ilham Aliyev i 2014Rasulsoda og Ilham Aliyev i 2014

Referanser
----------

1. ↑  «Tajikistan». WorldStatesmen.org. Besøkt 26. februar 2024.
2. ↑  «Tajikistan». Rulers.org. Besøkt 26. februar 2024.
3. ↑  «Президент Таджикистана сменил фамилию и подкорректировал имя». world.segodnya.ua. 11. juli 2022.
4. ↑  Najibullah, Farangis (2. februar 2012). «Name Debate Reflects Region's Mixed History». Radio Free Europe/Radio Liberty.
5. ↑  «Премьером Таджикистана назначен Кохир Расулзада».  Parameteren `|website=` støttes ikke av malen. (hjelp)
6. ↑  «Указ Президента Республики Таджикистан о назначении Кохира Расулзода Премьер-министром Республики Таджикистан | Президенти Тоҷикистон - President of Tajikistan - Президент Таджикистана - رئيس جمهورية تاجيكستان». www.president.tj.
7. 1 2  «Longtime Tajik Prime Minister Dismissed». Radio Free Europe. 23. november 2013.
**Småbåtregisteret** er et register opprettet først under Tollvesenet og i løpet av 2005 ble det overtatt av Redningsselskapet. Registeret gir mulighet for registrering av fritidsbåter som ikke er registreringspliktige i skipsregisteret.

Registreringen gir hver enkelt båt et kjennetegn med formatet tre bokstaver og tre tall, eks. *ABC 123*. Det gis skilt/klistremerker med nummer og det utstedes et båtkort for hver båt. Det er registrert ca. 250 000 småbåter i Norge.

Opprettelsen av registeret var blant annet motivert av ønske fra forsikringsselskapene og politiet om å kunne identifisere stjålne fritidsbåter.

Registreringspliktige skip får registreringsbokstaver og tall som følger fordelingen blant landene av kjennetegn som er bestemt av organene under Forente nasjoner. Denne fordelingen gjelder registrering av mange typer enheter, for eksempel fly, kringkastingstasjoner, radioamatører, personlige nødpeilesendere og maritim VHF for båter som ikke er radiopliktige. Registreringsnumrene i småbåtregisteret tar ikke hensyn til nasjonskodene i FN-systemet, da det er et nasjonalt register på samme måte som Det sentrale motorvognregisteret.

Skrognummer
-----------

I henhold til EØS-regelverket skal båter som er tilbudt på markedet etter 16.6.98 være preget med et skrognummer (*CIN/Craft Identification Number*). Nummeret er festet eller preget inn på skroget nedenfor fenderlisten på akterspeilets styrbord side. Nummeret er bygget opp etter formatet NO-ABC12345B789. NO er landskode. ABC er produsentkode. 12345 er båtens serienummer. B er produksjonsmåned (februar). 7 er det siste nummeret i produksjonsårstallet. 89 er de to siste sifrene i modellårstallet.

Andre nummere som brukes på båter
---------------------------------

Båter som brukes i fiske kan ha fiskerregistrering med bokstaver først og sist og et tall imellom. Den første bokstaven er samme som fylkesbokstaven som ble benyttet på bilskilt før ca.1970. En eller to bokstaver på slutten angir kommunen. Tallene gis løpende for fiskere i kommunen.

Seilbåter kan ha nummer i storseilet og på spinnaker utstedt av Norges Seilforbund med formatet NOR 12345. Seilbåter som har egen klasse etter båttypen kan ha merket for klassen og N-123 med N for Norge og løpenummer for båter i klassen i Norge. Seilbåten kan også ha type/klassemerke og et løpenummer i seilet som gjelder alle båter av typen uavhengig av nasjonalitet.

En båt som ikke er radiopliktig, men som får konsesjon på maritim VHF, kan få radiokallesignal i formatet LL1234 i tillegg til et annet småbåtregisternummer og annet fiskernummer eller annet seilnummer.

Båter som ble registrert hos politiet før småbåtregisteret ble opprettet fikk nummer tilsvarende gamle bilnummere med en fylkesbokstav og nummer.

Eksterne lenker
---------------

* Offisielt nettsted Rediger på Wikidata
* Redningsselskapets/Småbåtregisterets liste over stjålne båter
For andre betydninger, se Erfjord (andre betydninger).

**Erfjord** er en tidligere selvstendig kommune i Rogaland fylke. Kommunen ble opprettet da Jelsa kommune ble delt i to 1. januar 1914. Erfjord hadde 617 innbyggere ved etableringen. Det er bare én butikk i Erfjord; matvarebutikken Joker. Stavanger ligger omtrent 2-3,5 timer fra Erfjord. På Erfjord skole går det 63 elever. I hele Erfjord bor det ca. 500-600 mennesker. 

1. januar 1965 ble Erfjord slått sammen med Sand og Suldal kommuner samt deler av Jelsa og Imsland til den nye Suldal kommune. Erfjord hadde på dette tidspunktet 610 innbyggere.

Erfjord består blant annet av Erøy, Bog, Bogsund, Hålandsosen, Håland og ikkje minst Surnavikjå.

Surnavikjå har eit spessielt folkeslag, beståande av Lord Brage ifrå Lovra. 

i Surnavikjå luktar det diesel lang veg. der lager dei diesedl sjølv med matolje fra kulp. 

Surnavikjå er spessielt kjent for og drive med phsykisk vold mot unge som går forbi.

Eksterne lenker
---------------

www.erfjord.net

|  |  |
| --- | --- |
| Oppslagsverk/autoritetsdata | Store norske leksikon **·** VIAF
 |
**Trosvik skole** er en barneskole i Trosvik i Fredrikstad kommune i Østfold. Trosvik skole er Fredrikstads største barneskole. Skolen ble grunnlagt i 1906 etter en deling av Trara skolekrets i tre. Skolen har i dag 25 klasser på trinnene 1. til 7. klasse.

Skolen ligger ca. 1 km nord for Fredrikstad sentrum. Skolen har elever fra Gluppe, Pettersand og Labråten i nord til gamle Fredrikstad Stadion i sør, og fra Seutelva i vest til Oredalsveien i øst. Skolen ligger i et grøntområde nord for Frederik II videregående skole. Skolen har gått fra to eller tre paralleller til fire klasser pr. klassetrinn. Trosvik skole er den største skolen i Fredrikstad kommune og har ca 20 % elever med minoritetsbakgrunn.

Historie
--------

Den aller første skolen i Trosvikområdet var Vestli skole, som ble bygget i 1892. Den innholdt to klasserom og lærerbolig. Før den tiden gikk elevene fra Trosvik på Trara skole. I 1906 ble så gamle Trosvik skole bygd og var eneste skole fram til 1961. Gamle Trosvik skole ble oppført etter tegning av statskonduktør Petter Hoffstad. Den gamle skolen er i dag en «Do Re Mi» barnehage.

Den nye Trosvik skole ble bygd i 1961. På grunn av stort elevtall ble også den gamle skolen i flere år brukt i tillegg, som avlastning for småskoleelevene og skolefritidsordningen (SFO).

Våren 2003 startet en fullstendig rehabilitering av bygningen fra 1961. Det ble sluttført ved årsskiftet 2004-2005. Innvielsen av den utbygde og rehabiliterte Trosvik skole fant sted 31. mars 2005. Vinteren 2008 fikk skolen også et auditorium, og den har pr. 2009 åtte arbeids- og hobbyrom.

SFO ved Trosvik skole har 15 ansatte. På 2000-tallet økte antall elever ved SFO fra 125 til 190 barn.

Det er økt behov for skoleplass i bydelen, og det ble tidlig knapt med plass. Skolen fikk to brakker høsten 2009 og ytterligere to brakker i 2010. Skolen har dermed ni klasserom i brakker.

I mer enn 20 år har Fredrikstad kommune hatt vennskapsarbeid med San Martin i Guatemala. Trosvik skole har vært med fra begynnelsen. Hvert år setter skolen San Martin på timeplanen, blant annet ved at de inviterer folk som nylig har besøkt landet og kan fortelle fra landet. Skolens årlige loppemarked er også en tradisjon. Pengene går til skolestipend til barn og ungdom i San Martin der foreldrene ikke har råd til å betale for skolegang.

### Rektorer

* Pål Stensrud (2022–)
* Erik Lind (2013–2022)
* Leif Smedbakken (2007–2013)
* Per Kraft (1989–2007)
* Erling Gulliksen (–1989)

Referanser
----------

1. ↑  Holter, Tonje (28. mars 2022). «(+) Kari blir sjef for den største ungdomsskolen i Fredrikstad – og en annen skole har også fått ny rektor»Betalt abonnement kreves. *Fredriksstad Blad*. Besøkt 15. april 2023.
2. ↑  «Kraftfulle Per sa takk for seg». *dagsavisen.no*. 1. juni 2007. Besøkt 28. juni 2020.

Eksterne lenker
---------------

* Offisielt nettstede

|  |  |
| --- | --- |
| Oppslagsverk/autoritetsdata | Nasjonalt skoleregister **·** Brønnøysundregistrene
 |
**Jon Grunde Vegard** (født 15. november 1957 i Tønsberg) er en tidligere norsk stuper og trener. Han har i alt 68 NM-titler, og er dermed den stuperen i Norge som har flest NM-titler (per 2007). Han ble nummer 11 i 10 m tårnstup i OL i Los Angeles i 1984. Han konkurrerte for Tønsberg Svømmeklubb og Hamar Idrettslag.

Jon Grunde Vegard er sønn av stuperen og treneren Grunde Vegard. Han vokste opp i Tønsberg i Vestfold, der han stupte for Stupklubben Spinn, og Tønsberg Svømmeklubb fram til 1986. Da byttet han til Hamar Idrettslag (HIL) og stupte for den klubben til han ga seg i 1992.

Etter fire år med studier i *computer science* ved University of Texas i Austin i USA og et år i militæret, flyttet Jon Grunde Vegard til Hamar der han trente frem blant annet Iren Dahl, Kamilla Gamme, Kim Toril Kristiansen, Siri Hafnor, Cathrine Nordli og Evy Nergård. Sterke stupnavn blant guttene er Tom Inge Jensen og Halvor Hirkjølen.

Meritter
--------

* 68 NM-titler i seniorklassen i perioden 1972-1996, hvorav 35 i sviktstup, 27 i tårnstup og seks i stup kombinert. Han vant sin eneste kongepokal i 1983.
* Ti nordiske mesterskap, sju i tårnstup og tre i sviktstup.
* Sølv i junior-EM, 3 m sviktstup – Leeds i England i 1973.
* 4.-plass, 1 m fra 1975 og 4.-plass på 3 m og 7.-plass fra 10 m i 1984 som beste plasseringer i Europacup.
* 5.-plass og 6.-plass i EM, 10 m tårnstup og 7.-plass i EM, 3 m sviktstup, og 6. (10m) i Roma.
* Beste plasseringer i VM er 13. og 15.-plass.

Referanser
----------

1. ↑   snl.no[Hentet fra Wikidata]

Eksterne lenker
---------------

* (en) Jon Grunde Vegard – Olympedia Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Prabook
 |
**Vikeså skule** er en 1.–10.-skole som ligger i administrasjonssenteret Vikeså i Bjerkreim kommune i Rogaland. 

Skolen har rett over 300 elever, og er den eneste ungdomsskolen i kommunen. På barnetrinnet har skolen som regel en parallell per trinn, mens ungdomstrinnet har to paralleller.

Med totalt 60 ansatte (2020) er skolen en av kommunens største arbeidsplasser. Rektor er Svanhild Gjedrem. Kommunens andre skole er barneskolen Bjerkreim skule.

Skolen arbeider ut fra visjonen: 

> Me vil vera med å gje elevane røter og vinger slik at dei blir i stand til å meistra livet.
> 
> 
> 

Visjonen skal gjennomsyre organisasjonen og arbeidet man gjør for å sørge for at elevene skal klare seg på en god måte i livet etter grunnskolen.

Skolen har derfor over lang tid satset tungt på klasseledelse. Utviklingsarbeid innen strukturell, relasjonell, digital og faglig klasseledelse har preget arbeidsmiljøet de siste ti årene. Kollektive ferdigheter styrer rammene for skolehverdagen, og gir et helhetlig system for elever og foresatte å forholde seg til. Skolen har et tett samarbeid med andre aktører, sist gjennom *Desentralisert ordning fra UDIR* der skolen har et samarbeid med UiS om Kunnskapsløftet 2020, med fokus på programmering i ulike fag. Tidligere har skolen samarbeidet med Utdanningsdirektoratet blant annet i prosjektene «Ungdomstrinn i utvikling» og «Bedre læringsmiljø».

Systematisk arbeid med satsningsområdet har vist tilbake på gode resultater på trivselsundersøkelser som for eksempel *Ung data*.

Eksterne lenker
---------------

* Vikeså skule på kommunens hjemmeside
* Bjerkreim kommunes hjemmeside

  


|  |  |
| --- | --- |
| Oppslagsverk/autoritetsdata | Nasjonalt skoleregister **·** Brønnøysundregistrene
 |
**Språkvask:** Teksten i denne artikkelen kan ha behov for språkvask for å oppnå en høyere standard. Om du leser gjennom og korrigerer der nødvendig, kan du gjerne deretter fjerne denne malen.

Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet.

**Luigi Marcantonio Francesco Rodolfo Scipione Borghese**, vanligvis kjent som **Scipione Borghese** (født 11. september 1871 i Migliarino, død 18. november 1927 i Firenze) var medlem av huset Borghese, italiensk industrialist, politiker, utforsker, fjellklatrer og racerfører.

Liv og virke
------------

### Bakgrunn

Borghese var eldste sønn av Paolo, den 9. prins i Sulmona (1845-1920), og hans kone Ilona, grevinne Apponyi de Nagy-Appony. 

### Karriere

Borghese var høy, tiltalende og en mann av få ord. Han var kald, rolig og behersket og hadde stor selvkontroll. Han var nestleder i Partito Radicale i det italienske parlamentet fra 1904 til 1913. Han kjempet tappert i første verdenskrig og begynte på viktige forbedringsarbeider i "Agro Romano".

Bilen *Itala* som grev Borghese vant 1907 Peking - Parisløpet 1907
Han er best kjent for å ha deltatt i, og vunnet, Peking–Parisløpet i 1907 ledsaget av journalisten Luigi Barzini og Ettore Guizardi, prinsens sjåfør som tilsynelatende gjorde det meste av kjøringen. Før 1907 hadde han allerede blitt kjent internasjonalt som en reisende, oppdager, diplomat og fjellklatrer. I 1900 gjennomførte han en reise i Asia fra Beirut til Stillehavet. I hans bok *In Asia: Syria, Euphrates, Babylon* (I Asia, Syria, Eufrat, Babylon), utgitt i 1903, beskriver han sin reise fra Beirut til Basra og reisen til Den persiske gulf. Senere gjennomførte han også en reise gjennom Kina, som han skrev i en annen bok.

Han var gift to ganger, først med Anna Maria de Ferrari (23. mars 1874 – 25. november 1924), datter av Gaetano, duca di Ferrari og hans kone Maria Annenkov 23. mai 1895. De fikk to døtre. 

Hans andre ekteskap var med Teodora Martini 8. august 1926. De fikk ingen barn. Han ble etterfulgt som prins av Sulmona av sin bror Livio Borghese den 11. prins av Sulmona (1874-1939), andre sønn av den 9. prins.

Referanser
----------

  


|  |  |
| --- | --- |
| Oppslagsverk/autoritetsdata | BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** ICCU
 |
Kollenhopp er et fellesprosjekt der formålet er å tilby en treningsgruppe for skihoppere og kombinertløpere. Kollenhopp er Norges største treningstilbud for hoppere og kombinertløpere fra 12 år som ønsker å satse på sin idrett. 

Kollenhopp samarbeider med Skiforeningen om bruk av Holmenkollbakken, Norges Skiforbund, Norges idrettshøgskole og toppidrettssenteret om kompetanse og bruk av treningsfasiliteter. De samarbeider med Wang Toppidrettsgymnas om satsingen på juniorhopperne

Kjente utøvere
--------------

Rune Velta (aktiv), Phillip Sjøen (aktiv), Tom Hilde (aktiv), Anette Sagen (aktiv), Johan Remen Evensen,Bjørn Einar Romøren, og Lars Bystøl er av de mest kjente seniorhopperne i Kollenhopp. Ole Christian Wendel var fra 2009 til 2011 på A-landslaget i kombinert.  

I sesongen 2014 representerte Rune Velta Norge i OL
I NM tok Kollenhopputøvere Sølv (Oslo - Øvregård, Hauer, Sjøen, H.Riiber) og Bronse (Akershus)(Swensen, Granerud, Velta, Hilde) i lagkonkurransen senior, i Liten bakke ble det sølv til Phillip Sjøen og bronse til Tom Hilde.  
 
I junior-NM ble det gull i stor bakke til Halvor Egner Granerud og Phillip Sjøen i Liten bakke (foran Granerud), og gull til Oslo foran Akershus.

Sesongen 2011/12 dominerte utøvere fra Kollenhopp i yngre nivå.
Phillip Sjøen, Bekkelaget Spk (1995) vant sølv i junior-VM, og gull i lagkonkurransen. Simen Key Grimsrud, Asker Skiklubb (1992) var på gullaget i junior-VM. Espen Andersen, Lommedalens IL (1992) vant bronse i kombinert i junior-VM.
Harald Johnas Riiber, Heming (2005) vant Nordisk juniorlandskamp i kombinert.
Halvor Egner Granerud, Asker Skiklubb (1996), tok sølv individuelt og gull i lag i Nordisk juniorlandskamp. I Hovedlandsrennet tok han gull i 16 år hopp, og sølv i kombinert
Sindre Pettersen, Nittedal Il (1996) vant gull i Hovedlandsrennet i 16 år kombinert.
Jarl Magnus Riiber, Heming IL (1997), vant gull individuelt og i lag Nordisk juniorlandskamp, gull i hopp, kombinert og lag i Hovedlandsrennet.
Fredrik Eirinsønn Villumstad, Skimt (1999) vant Solan Gundersen i hopp 13 år og ble nr. 3 i kombinert. Carl Henning Lippestad, Bekkelaget Spk (1998) vant Solan Gundersen i hopp 14 år. Einar Lurås Oftebro, Jardar (1998) vant kombinert. Akershus vant lagkonkurransen i hopp på Solan Gundersen med Fredrik og Einar som 2 av 3 på laget.

Sesongen 2008/09 vant utøvere fra Kollenhopp nesten alle titler på yngre nivå:
Hopp: 12 år Jarl Riiber, Heming 13 år Jens Schøien Øvregård, Årvoll IL
Kombinert: 12 år Jarl Riiber, Heming 13 år Halvor Egner Granerud, Asker Skiklubb, 14 år Harald Riiber, Heming
Hovedlandsrennet (15-16 år)
Hopp: 15 år Hans Petter Bergquist, Aurskog/Finstadbru, 16 år Espen Andersen, Lommedalens IL
Kombinert: 15 år Mats Waaler, Aurskog/Finstadbru, 16 år Espen Andersen, Lommedalens IL

Eksterne lenker
---------------

* Gruppens nettsider
* www.kollenhopp.no

|  |  |
| --- | --- |
| Oppslagsverk/autoritetsdata | VIAF
 |
**Pålitelighet, tilgjengelighet, vedlikeholdbarhet og trygghet** (engelsk: *reliability, availability, maintainability and safety*, **RAMS**) er et fagområde innen teknisk trygghet som fokuserer på å forstå, analysere og forbedre påliteligheten til systemer, produkter eller tjenester. Det omfatter en rekke metoder og verktøy for å sikre at systemer fungerer som forventet over tid. Begrepet blir mest brukt innen ingeniørvitenskap og teknologi. Fagområdet er beslektet med risikofaget.

Begrepet består av delene:

* Pålitelighet: Et systems evne til å fortsette å utføre en påkrevd funksjon
* Tilgjengelighet: Et systems evne til å utføre en påkrevd funksjon på det tidspunktet det er påkrevd
* Vedlikeholdbarhet (eller vedlikeholdstilpasning): Et systems evne til å bli holdt i, eller tilbakeført til, en tilstand hvor det kan utføre en påkrevd funksjon
* Trygghet: Omhandler systems risiko for å skade mennesker, miljø eller andre systemer i løpet av systemets levetid

**RAM** (uten «s» for safety/trygghet) er en forkortelse for deler av samme fagområde, men har, som navnet indikerer, mindre fokus på trygghet. For eksempel så blir ofte såkalte RAM-analyser gjennomført i prosjekteringsfasen av tekniske systemer.

Fokuset for fagområdet RAMS er å sikre at tekniske systemer bevarer økonomi, miljø og helse for eierne, brukerne og omgivelsene av det tekniske systemet.

Se også
-------

* Sikkerhet
* Risikostyring
* 5S
* FMECA
* Sikker jobbanalyse
* Helse, miljø og sikkerhet
* Pålitelighetssentrert vedlikehold
* Risikobasert inspeksjon

Referanser
----------

1. ↑  «Pålitelighet - overordnet». Besøkt 20.02.2024.
2. ↑  «Arkivert kopi». Arkivert fra originalen 18. august 2012. Besøkt 13. juli 2013.

Eksterne lenker
---------------

* "ROSS Gemini Centre NTNU/SINTEF"
* "RAMS Group NTNU"
* "DNV GL: What is RAM?"
* "Jernbaneverkets RAMS-forum"
* "DNV GL: RAMS-erfaringer" Arkivert 13. april 2014 hos Wayback Machine.
Tidligere våpenskjold for Heimevernets befalsskole.
**Heimevernets befalsskole** (**HVBS**) var en utdanningsinstitusjon som utdannet utskrevet befal til Heimevernet. Skolen var fra 2009 til 2017 lokalisert til Garnisonen i Porsanger og var underlagt Heimevernets Skole og Kompetansesenter. Utdanningen hadde fokus på infanteritjeneste og jegertjeneste.

Utdanningen var ett-årig og bestod av en seleksjonsperiode (FOS) og en elevperiode på tilsammen seks måneder, og en praksisperioden på seks måneder. I praksisperioden hadde eleven graden UB-korporal og tjenestegjorde som befal ved et av HV-distriktene, eller ved en av hærens avdelinger.

Etter fullført utdanning ble elevene beskikket til *Utskrevne Sersjanter* og ble overført til Heimevernets krigsorganisasjon, hvor man tjenestegjør som befal ved årlige treninger, eller hyppigere hvis man søker seg til Heimevernets Innsatsstyrker. Det har også vært mulighet til videre tjeneste i Forsvaret, eller videre utdanning ved en av krigsskolene.

Heimevernets Befalsskole ble startet på Kongsvinger festning, da under navnet Heimevernets utskrevne sersjantkurs (HVUSK). Navnet ble senere endret til Heimevernets utskrevne befalskurs (HVUB). Skolen ble etter en del år flyttet til Værnes garnison, og navnet endret til Heimevernets Befalsskole i 2006. Her var det to linjer; en ett-årig UB-utdanning og en to-årig BS-utdanning. BS-utdanningen ble senere avsluttet og skolen ble i 2009 flyttet til Garnisonen i Porsanger.

Fra 2019 er befalsutdanningen samlet i Forsvarets befalsskole.

Referanser
----------

1. ↑  «Arkivert kopi». Arkivert fra originalen 1. mai 2016. Besøkt 8. mai 2016.
2. ↑
3. ↑  «Det siste kullet». Arkivert fra originalen 23. september 2020. Besøkt 18. november 2019.

| * v
* d
* r
Norges forsvar |
| --- |
| 
* Historie
* Departement

 |
| Etater1 | 
* Forsvaret
* Forsvarets forskningsinstitutt
* Forsvarsbygg
* Forsvarsmateriell

 |
| Ledelse | 
* Forsvarsministeren
* Forsvarssjefen
* Forsvarsstaben
* Forsvarets operative hovedkvarter
* Sjef Hæren
* Sjef Sjøforsvaret
* Sjef Luftforsvaret
* Sjef Heimevernet

 |
| Enheter | 
* Forsvarets operative hovedkvarter
* Etterretningstjenesten
* Hæren
* Sjøforsvaret
* Luftforsvaret
* Heimevernet
* Forsvarets logistikkorganisasjon
* Forsvarets spesialstyrker
* Forsvarets sanitet
* Forsvarets personell- og vernepliktssenter
* Forsvarets fellestjenester
* Cyberforsvaret

 |
| Utdanning | 

|  |  |
| --- | --- |
| Høyere offisersutdanning | 
* Forsvarets høgskole
* FHS/Sjefskurs

 |
| Offisersutdanning | 
* Krigsskolen
* Luftkrigsskolen
* Sjøkrigsskolen
* Cyberingeniørskolen
* Språk- og etterretningsskolen

 |
| Befalsutdanning | 
* Forsvarets befalsskole

 |
| Annen utdanning | 
* Hærens skole for rekrutt- og fagutdanning
* KNM Harald Haarfagre
* Luftforsvarets flygeskole

 |

 |
| Kultur | 
* Forsvarets musikk
* Forsvarsmuseet
* Nasjonale festningsverk

 |
| 
* Portal
* Kategori
* 1Etater underlagt Forsvarsdepartementet

 |
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*

**Borgerkrigen i Tadsjikistan** (tadsjikisk: Ҷанги шаҳрвандии Тоҷикистон, *Jangi shahrvandii Tojikiston*) startet i mai 1992 da etniske grupper i landsdelene Jarman og Øvre Badakhshan gjorde opprør mot lokaladministrasjonen og krevde demokratiske og islamske reformer. Etterhvert utviklet konflikten seg fra å være et lokalt opprør til å bli en landsomfattende krise hvor mellom 50 og 100 000 mennesker ble drept og ytterligere en million ble flyktninger både innenfor Tadsjikistans grenser og i nabolandene.

Usbekistans islamistiske bevegelse mottok under krigen betydelig støtte fra Taliban, noe som førte til væpnede aksjoner hvor også Afghanistan ble involvert i kamphandlingene. Regjeringsstyrkene mottok på sin side hjelp fra Russland og Usbekistan.

President Rahmonov og opprørerleder Nuri Sayid Abdulloh signerte i 1997 en FN-støttet våpenhvile i Moskva den 27. juni 1997 som fikk slutt på krigen.

Referanser
----------

1. ↑  Tajikistan: Opposition warns it may not sign peace accord Arkivert 30 september 2007 hos Wayback Machine RadioFreeEurope/RadioLiberty
2. ↑  Tajikistan: Opposition may not sign peace accord tomorrow Arkivert 30 september 2007 hos Wayback Machine RadioFreeEurope/RadioLiberty

|  |  |
| --- | --- |
| Oppslagsverk/autoritetsdata | LCCN
 |
**Mette Rosenlund** (født 1977) er en norsk lokalpolitiker som representerer partiet Rødt. Sammen med ektemannen Hendrik Weber grunnla hun i 2017 foreningen *Folkediplomati Norge*.

Rosenlund er en av flere representanter for *Folkediplomati Norge* som har foretatt reiser til Krim-halvøya under påskudd av å være valgobservatører. Reisene har fått kritikk fra det norske utenriksdepartementet ettersom Norge ikke har anerkjent valg i den russisk-okkuperte delen av Ukraina. Det har også kommet reaksjoner på disse besøkene i Ukraina.

Referanser
----------

1. ↑  «Kommunestyre- og fylkestingsvalget 2019» (PDF).
2. ↑  «Folkediplomati-toppen avfeier kritikk». *Vårt Land*. 24. mars 2021.
3. ↑  «Ni nordmenn dro på tur til Krim. Det endte med et PR-sirkus.». *Aftenposten*. 7. oktober 2018.
4. ↑  «Norske aktivister får kritikk for tur til Krimhalvøya». *VG*. 6. oktober 2017.
5. ↑  «Illegal Visits of Foreign Citizens to the Territory of the Occupied Crimea in October 2017 – Monitoring Results». *Black Sea News*. 26. desember 2017.
**Ellen Francke** (født 5. desember 1943 i Oslo, død 3. november 1990) var en norsk ungdomsbokforfatter, dramatiker og lyriker.

Hun debuterte i 1978 med diktsamlingen *Ingen har bruk for oss*, og skrev i alt 4 ungdomsbøker, 2 hørespill, en diktsamling og en roman (*Glass*, 1990). Diktsamlingen *Det dobbelte kyss* (1985), med bilder av Tonje Strøm, skildrer en kvinnes forhold til sin kropp i sykdom, angst og kjærlighet. 

Romanen *Glass*, som skildrer en kvinnes reise mot sin egen ventede død, regnes for å være delvis selvbiografisk. Romanen er dramatisert av Bentein Baardson og Bodil Kvamme, og oppført på den Nationale scene, 2000. 

Hun fikk Kirke- og undervisningsdepartementets pris for *Blendingsgardiner og blå turnsko* (1983), som både er en oppvekstskildring fra Oslo anno 1955, og et kammerspill om forholdet mellom mor og datter. Boken er oversatt til svensk og dansk.

Litteratur
----------

* Birkeland, Risa, Vold. *Norsk barnelitteraturhistorie*. 2. utg. Samlaget, 2005 ISBN 82-521-5933-8

Eksterne lenker
---------------

* (no) Ellen Francke hos Sceneweb Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF **·** GND **·** LCCN **·** ISNI **·** SUDOC
 |
**Oʻtkir Tukhtamurodovitsj Sultonov** (1939 – 2015) var en usbekisk politiker som Usbekistans statsminister fra 21. desember 1995 til han ble avsatt 12. desember 2003. Han overtok statsministervervet etter Abdulhashim Mutalov og ble i 2003 etterfulgt av Sjavkat Mirzijajev.

Biografi
--------

Oʻtkir Sultonov ble født 14. juli 1939 i Tasjkent. I 1963 ble han uteksaminert fra Tomsk Polytechnic Institute (nå Tomsk Polytechnic University) med en grad i elektroteknikk. I 1985 ble han visedirektør i Tashkent Aviation Production Association (TAPOiCh), produsent av fly og flykomponenter. På TAPOiCh møtte han Islom Karimov, som jobbet en stund på samme bedrift. I 1985 ble han også utnevnt til generaldirektør for Tasjkent NPO Vostok, og jobbet som leder av denne foreningen til 1991.

### Politisk karriere

I 1991 ble han utnevnt til formann for statskomiteen i republikken Usbekistan for utenrikshandel og utenriksrelasjoner. Etter forbudet mot, og avviklingen av Sovjetunionens Kommunistiske Parti (SUKP) og den republikanske gren - Usbekistans kommunistparti, ble han en av medstifterne av People's Democratic Party of Uzbekistan (PDPU), et konservativt, nasjonalistisk parti som i noen grad erstattet kommunistpartiet. og ble med i organisasjonskomiteen til partiet og ble valgt inn i sentralstyret. Den første formannen for sentralrådet (lederen) for partiet var republikkens president, Islom Karimov. I februar 1992 ble Oʻtkir Sultonov utnevnt til minister for utenriksøkonomiske forbindelser i republikken Usbekistan, og senere samme år ble han samtidig visestatsminister i regjeringen til Abdulhashim Mutalov.

Den 21. desember 1995 ble statsminister Abdulhashim Mutalov fritatt fra stillingen «på grunn av overgang til en annen jobb», og Oʻtkir Sultonov ble foreslått som hans erstatter av president Islam Karimov. Han ble umiddelbart valgt til Usbekistans andre statsminister.

De siste årene av sitt liv var han alvorlig syk og led av nyresvikt. Han døde 29. november 2015 i Tasjkent, 76 år gammel, og ble antagelig gravlagt på Tasjkent Chigatai-kirkegården. Han var gift og har en datter og barnebarn. I tillegg til sitt usbekiske morsmål, snakket han flytende russisk, engelsk og fransk.

Referanser
----------

1. ↑  «Clements' Encyclopedia of World Governments». John Clements.
2. ↑  «Экс-премьер Узбекистана Уткир Султанов скончался на 76-м году жизни (Eks-statsminister i Usbekistan Oʻtkir Sultonov død 76 år gammel)». РИА Новости. 2. desember 2015.
3. ↑  «Uzbekistan». WorldStatesmen.org. Besøkt 18.02.2024.
**Chin** er en av åtte etniske hovedgrupper i Myanmar (Burma). Chin-staten, som ble oppkalt etter navnet på folket, ligger i den vestlige delen av Myanmar, og folkegruppen teller om lag 1,5 millioner mennesker. De finnes også i Bangladesh og i Nagaland, Mizoram, Manipur og Assam i India. Som følge av baptistisk misjonsarbeid er 80–90 % av dem kristne. Tradisjonelt var chin animister, men en stor minoritet av folket er knyttet til sin tradisjonelle tro og til theravada-buddhisme. Noen er også gjennom Bnei Menashe knyttet til jødedom.

Chin er en av de største etniske minoritetsgruppene i Myanmar. De er tibetansk-burmesere som trolig kom til landet på 1000-tallet etter Kristus. De flyttet vestover og bosatte seg trolig i den nåværende Chin-staten rundt 1300–1400 etter Kristus. Navnets opprinnelige betydning er usikker, selv om det foreligger flere ulike teorier.

Det er mange stammer mellom chin-folket, slik som Lai, Tedim (som foretrekker å kalle seg *zomi* fordi *chin* ikke er i deres eget språk (legg merke til likheten med Mizo i nabostaten Mizoram i India)) Asho og Cho. Tre hovedstammer av Chin-folket er Tedim, Falam og Hakha. Det vil være relevant å nevne at de er i slekt med Kuki-folket i Nagaland, Manipur og Assam.

Erkjennelsen av at disse er av samme felles språklige rot og skikker selv om de er skilt av internasjonale og statlige grenser brakte fram bevegelser for samling av de okkuperte territoriene. En av de første bevegelsene var Mizo Nasjonalbevegelse, som endte med å danne Mizoramstaten i India. For tiden er det flere tilsvarende bevegelser i aktivitet.

På grunn av situasjonen i Myanmar er tusenvis av chin-folket spredt i Europa, USA og Sørøst-Asia.

Referanser
----------

Eksterne lenker
---------------

* (en) Chin people – kategori av bilder, video eller lyd på Commons Rediger på Wikidata
* (en) Zomi gjenforeningsorganisasjon
* (en) Zomi (Chin) forum
* (en) Chin National Front
* (en) Chin Forum
* (en) Chin Community in Norway

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN **·** BNF **·** BNF (data)
 |
**Mattis Størssøn** eller **Matz Storssen** (født ca. 1500, død 1569) var først lagmann på Agdesiden, men fra 1539 til 1569 lagmann ved Gulating i Bergen og befalingsmann på Utstein kloster. Han hørte med blant Bergenshumanistenes krets og var også sagaoversetter og historiker.

Den første trykte Norgeshistorien
---------------------------------

Mattis Størssøn skrev *Bergens Fundats* (1559?), hvor han leverte en kritisk fremstilling av hanseatenes privilegier i Norge. I sin norske krønike bygd på Snorre Sturlason beskriver han Norgeshistorien fram til 1263. Manuskriptet finnes bevart i et større antall avskrifter.

*Den norske Krønike om de fremfarnne Konger, Herrer och Førster, som hafue veldeligenn regieredt och styredt Norriges Rige, vddragenn gamle Norsche paa Dansche vedt* ble utgitt posthumt i 1594 av skåningen Jens Mortensson. Verket oppnådde dermed uriktig å få navn etter utgiveren. Mattis Størssøns bok er den første trykte Norgeshistorie.

En av hans sønner, Størk Mattissøn, ble sokneprest i Askvoll i Sogn og Fjordane.

Litteratur
----------

* Ole Andreas Øverland: *Illustreret Norges Historie*. Fjerde Bind. «Folkebladets» Forlag. Kristiania 1891, s. 568.
* Mattis Størsson i Store norske leksikon
* Mattis Størsson i Norsk biografisk leksikon

Eksterne lenker
---------------

* Den norske Krønike

  


|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** VIAF **·** LCCN **·** ISNI
 |
*Greens identitet'* kommer i flere utgaver og er teorem i vektoranalyse som forbinder volumintegral over et lukket område med integralet over den flaten som omslutter volumet. De ble formulert av den engelske matematiker George Green på begynnelsen av 1800-tallet. Han utledet dem direkte fra divergensteoremet.

Utledning
---------

La *U* være et lukket område av det tredimensjonale rommet med overflate ∂*U* som har normalvektor **n** som peker ut av området. Divergensteoremet sier da at

{\displaystyle \int \_{U}\!{\boldsymbol {\nabla }}\cdot \mathbf {A} \,dV=\int \_{\partial U}\!\mathbf {A} \cdot \mathbf {n} \,dS}
Vektorfeltet **A** uttrykkes nå ved to glatte funksjoner *ψ* og *φ* som **A** = *ψ* **∇** *φ* Ved å benytte vektoridentiteten

{\displaystyle \mathbf {\nabla } \cdot (\psi {\boldsymbol {\nabla }}\phi )=\psi \nabla ^{2}\phi +{\boldsymbol {\nabla }}\psi \cdot \nabla \phi ,}
vil man dermed ha at

{\displaystyle \int \_{U}\left(\psi \nabla ^{2}\phi +{\boldsymbol {\nabla }}\phi \cdot {\boldsymbol {\nabla }}\psi \right)\,dV=\oint \_{\partial U}(\psi {\boldsymbol {\nabla }}\phi )\cdot \mathbf {n} \,dS.}
Dette resultatet blir omtalt som Greens identitet og da hans første.

### Greens andre identitet

Ved å bytte om *ψ* og *φ* i denne første identiteten og så ta deres differens, blir resultatet

{\displaystyle \int \_{U}(\psi \nabla ^{2}\phi -\phi \nabla ^{2}\psi )\,dV=\oint \_{\partial U}(\psi {\boldsymbol {\nabla }}\phi -\phi {\boldsymbol {\nabla }}\psi )\cdot \mathbf {n} \,dS.}
Dermed har man Greens andre identitet.

Referanser
----------

1. ↑   M.L. Boas, *Mathematical Methods in the Physical Sciences*, John Wiley & Sons, New York (1983). ISBN 0-471-04409-1.
**Dag Alexander Olsen** (født 9. september 1989) er en norsk-svensk fotballspiller som per 2018 spiller for Gjøvik-Lyn.

Som guttespiller hørte Olsen til Varde Idrettslag. Han spilte deretter for Gjøvik-Lyn. Som 17-åring gikk Olsen i 2006 til Tottenham, etter at flere andre europeiske toppklubber som Chelsea, Barcelona, Bayern München og Liverpool også hadde ønsket unggutten. Ifølge avisen VG var overgangssummen på mellom 1 og 1,5 millioner kroner, et beløp som ville stige dersom Olsen ble førstelagsspiller.I Februar 2024 ble det klart at Olsen skal til Skreia IL

I desember 2008 signerte Olsen en fire og et halvt års-kontrakt med Valencia. Olsen fikk sin A-lagsdebut for Valencia i en treningskamp mot arabiske Al Ain de Abu Dhabi ved å spille førsteomgangen, i en kamp som forøvrig endte 1–1 etter ordinær tid.
Den 20. mars 2010 var Olsen tatt ut i startoppstillingen mot Sevilla i en Europaligakamp, men dagen før kampen fikk Olsen akillessenen delvis røket av, noe som gjorde at han var på sidelinjen i en lang periode. Olsen fikk sin første kamp igjen etter rehabilitering i desember 2011. Olsen signerte kontrakt ut året for Odd Grenland sommeren 2012, og han fikk sin debut da han ble byttet inn i det 90. minutt borte mot Haugesund 2. september 2012. Han scoret sitt første mål for klubben den 20. oktober 2012, da han fastsatte sluttresultatet til 1-1 borte mot Lillestrøm i det 89. minutt.
5. november 2012 røyk Olsen korsbåndet i kneet etter en takling på trening.
Olsen scoret i debutkampen for CD Castellon 3. november 2013. Olsen røk korsbåndet på nytt i 2015 da han spilte for Fredrikstad under en kamp mot Hønefoss. 
Olsen har spilt for Norges G19-landslag, og var hovedpersonen i NRKs dokumentar *Proffdrømen* i 2007.

Referanser
----------

1. ↑  «Dag Alexander Olsen Signs For Tottenham Hotspur From Norway's Gjovik Lyn Beating Barcelona, Chelsea, and Bayern Munich To Deal». premiershiplatest.com. 1. november 2006. Besøkt 28. oktober 2008.
2. ↑  «Info – Dag Alexander Olsen (17)». VGs sportbilag 11. november 2006
3. ↑  «Også Rocky Lekaj fra Gjøvik-Lyn til Skreia: - Skjønner det blir snakk om penger». *www.norskfotball.com*. Besøkt 21. februar 2024.
4. ↑  «Olsen nær scoring i Valencia-debuten». VG Nett. 11. august 2009. Besøkt 12. august 2009.
5. ↑  varden.no – Olsen ødela seiersfesten for Lillestrøm[*død lenke*] (Publisert 20. oktober 2012, lest 20. oktober 2012)
6. ↑  «Faktor : Proffdrømmen». NRK Nett-TV. Arkivert fra originalen 22. desember 2008. Besøkt 28. oktober 2008.

Eksterne lenker
---------------

* (en) Dag Alexander Olsen – Transfermarkt Rediger på Wikidata

* (en) Dag Alexander Olsen – FootballDatabase.eu Rediger på Wikidata

* (en) Dag Alexander Olsen – Soccerway Rediger på Wikidata

* (en) Dag Alexander Olsen – FBref Rediger på Wikidata
| Medaljeoversikt |
| --- |
| Konkurrerte for Saint Lucias flagg Saint Lucia |
| Friidrett: |
| Samveldelekene |
| Sølv | Birmingham 2022 | 100 m |
| Friidrett Sommer-OL for ungdom |
| Sølv | Buenos Aires 2018 |  100 m |
| Friidrett Samveldelekene for ungdom |
| Gull | Nassau 2017 |  100 m |

**Julien Alfred** (født 10. juni 2001) er en friidrettsutøver fra Saint Lucia. Hun er innehaver av den nasjonale rekorden på 100 meter utendørs og på 60 meter og 200 meter innendørs pr mai 2022.

Idrettskarriere
---------------

Alfred deltok i CARIFTA Games 2016, og kom der på femteplass på 100 meter i U18-klassen. Hun fikk samme plassering på 100 meter under CARIFTA Games 2017, og hun vant 100 meter under Samveldelekene for ungdom 2017. I 2018 kom på igjen på femteplass på 100 meter under CARIFTA Games, og hun deltok i friidrett under Sommer-OL for ungdom 2018, der hun kom på andreplass på 100 meter, bak Rosemary Chukuma.

I forbindelse med studier ved University of Texas i Austin fikk hun sølv på 100 meter, bronse på 200 meter og gull på 4 x 100 meter stafett under Big 12 Championships i 2019. Den 15. februar satte hun nasjonal rekord på 200 meter innendørs, med 22,99 sekunder, under Tiger Paw Invitational. Hun vant 60 meter og 200 meter under Big 12 Indoor Championships 2020. I 2022 vant hun 200 meter under Big 12 Indoor Championships, og hun fikk sølv på 60 meter. Hun kom på femteplass på 60 meter under NCAA-mesterskapet innendørs, der hun satte nasjonal rekord på denne øvelsen med 7,04 sekunder. Den 14. mai forbedret hun sin egen nasjonale rekord på 100 meter utendørs under Big 12 Conference Championships, da hun løp på 10,81 sekunder.

Referanser
----------

1. ↑  World Athletics - *Julien Alfred - Personal records*, besøkt 15. mai 2022.
2. 1 2  World Athletics - *Saint Lucian Record*, besøkt 15. mai 2022.
3. 1 2  World Athletics - *Julien Alfred - Results*, besøkt 15. mai 2022.

Eksterne lenker
---------------

* (en) Julien Alfred – Olympedia Rediger på Wikidata

* (en) Julien Alfred – World Athletics Rediger på Wikidata
* (en) Julien Alfred – University of Texas
* (en) Resultatoversikt, TFRRS
**Ivar Horneland Kristensen** (født 1968) er en norsk næringslivsleder og tidligere lokalpolitiker (Ap). Fra oktober 2018 er han administrerende direktør for hovedorganisasjonen Virke. Han bekjentgjorde 17. juni 2022 at han går av som direktør.

Kristensen er oppvokst i Haugesund og er utdannet siviløkonom og har en MBA i Global Seafood fra NHH i Bergen. Han har vært generalsekretær i Tekna og administrerende direktør i Nordic Innovation. I tillegg har han vært styreleder i TU Media AS.

Han var medlem av Asker kommunestyre og formannskap fra 2007 til 2013. Ved kommunevalget 2011 var han Arbeiderpartiets ordførerkandidat i Asker.

Referanser
----------

1. ↑  «Virke-sjefen går av etter VG-avsløring». *www.vg.no*. 17. juni 2022. Besøkt 17. juni 2022.
2. ↑  FacebookTwitterLinkedin, Svein-Erik HoleSvein-Erik Hole27 apr 2012- 18:22 (27. april 2012). «– Vi fokuserer for mye på teknologi». *Tu.no*. Besøkt 17. juni 2022.

Kilder
------

* TV2s velgerguide; besøkt 22. juni 2013.
* «Ny generalsekretær i Tekna»[*død lenke*] på Teknas nettsted 14. november 2011; besøkt 22. juni 2013.
**«Du som låg i natti seine»** eller **«Salme»** er et dikt av Jakob Sande, først publisert i 1931. Diktet er tonesatt flere ganger, både av Fred Ove Reksen, Ragnar Tesdal og av Rolf Karlsen (1973). Med Karlsens og Tesdals melodi har diktet fått plass i *Norsk Salmebok* (nr 130).

> Lær mi sjel kor du laut lida,  
> syn meg såret ditt i sida  
> styrk og nør mi veike tru.
> 
> 
> Fra det siste verset av salmen
> 
> 

Salmen er en henvendelse til Jesus, med henvisning til skjærtorsdagsnatta i Getsemane og korsfestelsen langfredag. Sammen med julesangen «Det lyser i stille grender» er dette en av to Sande-salmer som har fått plass i salmeboka

Salmen har fire vers. Jeg-personen viser til Jesu lidelse, og ber om støtte for sin egen svake tro.

Referanser
----------

1. ↑  Sørebø, Herbjørn (1933-2003) (2000). *Ein storm frå vest: Jakob Sande - veit eg*. Oslo: Samlaget. s. 54. ISBN 8252156827.
2. ↑  *Men hvorfor finnes ropet?: tvil og tro i nordisk lyrikk*. [Stabekk]: Bokklubbens lyrikkvenner. 1985. s. 81. ISBN 8252507433.
3. ↑  *Melodihefte til Sangboken*. Oslo: Lunde forlag. 1984. s. 142. ISBN 8253192908.
Vestvik kirke
**Verran prestegjeld** var et prestegjeld tilhørende Nord-Innherad prosti. Det omfattet sogn i Verran kommune i Nord-Trøndelag fylke, og hovedkirken var Vestvik kirke.

Verrans kirkesogn er nå en del av Steinkjer kirkelige fellesråd, og underlagt Stiklestad prosti i Nidaros bispedømme i Den norske kirke.

Historikk
---------

*Verí sókn* (norrønt) har sin opprinnelse fra kristningen av landet. Vera antas å være lagt under Inderøy i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

I Reformatsen 1589 lå Verren anneks under *Inderøen Præstegjeld*. Ved kgl.res. av 26. oktober 1895 ble det tillatt å innvie Sela fjellkirke for fjellgårdene i Malm, Verran og Åfjord. Ved kgl.res. av 24. september 1915 ble det tillatt å vigsle Fines kapell, som var under oppføring.

Verran prestegjeld ble opprettet ved kgl.res. av 3. juni 1966, bestående av hovedsognet Verran sogn i Ytterøy prestegjeld og annekssognet Malm i Beitstad prestegjeld. Ifølge brev fra Kirke- og undervisningsdepartementet til Nidaros stiftsdireksjon av 27. juli 1967, ble Framverran fra 1. januar 1968 overført fra Verran sogn til Mosvik sogn.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Menigheter
----------

Prestegjeldet hadde ved sin avvikling følgende menigheter:

* Verran
* Malm

Referanser
----------

1. ↑  Rygh, O. (Oluf) (1903). *Norske Gaardnavne*. xx: Fabritius. s. 168.
2. ↑  Dietrichson, L. (Lorentz) (1888). *Sammenlignende Fortegnelse over Norges Kirkebygninger i Middelalderen og Nutiden*. Malling. s. 114.
3. ↑  Hole, Ivar (1950). *Hosanger kyrkje og Hosanger prestegjeld gjennom 200 år*. s. 18-19.
4. ↑  Prestegjeld og sogn i Nord-Trøndelag, arkivverket.no
5. ↑  Fornyings-, administrasjons-og kirkedepartementet (20. desember 2011). «Endringer i gravferdsloven og kirkeloven». *Regjeringen.no* **(norsk)**. Besøkt 5. mars 2023.
6. ↑  «Kirkelig enheter og endringer i prosti og menigheter». *docplayer.me*. Norsk samfunnsvitenskapelig datatjeneste AS. 2009. Besøkt 5. mars 2023.
**«Gamleåret seig i hav»** er en nyttårssalme skrevet av Elias Blix.

Med førstelinjen «Gamleåret seig i hav» sto salmen allerede i det første heftet av *Nokre Salmar* (1869), som nummer to, den gangen med syv vers.

Salmen står med fem vers i *Norsk Salmebok* på nummer 85, under avsnittet «Nyårsdag». Salmen er inspirert av de første kapitlene i *Første mosebok*, og denne tidlige Blix-salmen bruker det poetiske virkemiddelet som ble et kjennetegn for Elias Blix, kontrasten mellom lys og mørke. I forbindelse med nyttårsdagen som Jesu navnedag, tar salmen for seg lyset som finnes i Jesu navn.

Melodi og tekst
---------------

I de første utgavene av *Nokre Salmar* er melodireferansen «Rind nu op i Jesu Navn», i utgaven fra 1891 er det vist til melodien «Saligheten er oss nær». I *Norsk Salmebok* er disse to salmene begge oppført med en melodi av Ludvig M. Lindeman, komponert i 1863.

> Ja! um Nyaarsdagen rann   
> 
> 
> 
> Yver Jord ein Morgonrode,   
> 
> Som igjenom verste Vaade   
> 
> Utan Skymring lysa kann:   
> 
> Jesu Namn eit Nyaar vigde,   
> 
> Som verd aldri gamalt att;   
> 
> Det hev Ljos forutan Brigde,   
> 
> Det hev Dag forutan Natt.   
>   
> Opphav: 3. verset av Elias Blix «Gamleaaret seig i Hav», frå *Nokre Salmar* 1869  
> 
> 
> 
>

Referanser
----------

1. ↑  Blixblogg 13.11.03
2. ↑   Blixblogg 5.8.03

Eksterne lenker
---------------

* Teksten i tre utgaver Arkivert 21. februar 2006 hos Wayback Machine. Arkivert 2006-02-21 hos Wayback Machine